**УСЛОВИЯ И ПРАВИЛА ЗА ПРОВЕЖДАНЕ НА ИГРА С ТОМБОЛА**

**„МУЗЕЙКО В ПАРКА 2019“**

1. **Организатор**
2. Промоционалната игра „МУЗЕЙКО В ПАРКА“ (наричана по-нататък „Играта“) се организира и провежда от "МУЗЕЙКО" ЕООД, гр. София, ЕИК 131431836, със седалище и адрес на управление: гр. София, ул. “Проф. Боян Каменов” № 3, телефон: 02/9020000, електронен пощенски адрес: muzeiko@muzeiko.bg (наричано по-нататък „Организатор“).
3. **Територия и продължителност на играта**
4. Играта ще се проведе двукратно на обозначена временна територия, предоставена от Столична община на Детски научен център „Музейко“, находяща се на открито в гр. София, както следва:

* **Борисова градина – алеята с бюста на Васил Левски от 10:00 до 16:00 часа на 29.06.2019 г. (събота) и**
* **Южен парк – Голямата поляна от 10:00 до 16:00 часа на 13.07.2019 г. (събота).**

1. **Право на участие**
2. Играта с томбола е отворена за участие на всички пълнолетни физически лица. Непълнолетни и малолетни лица нямат право на участие в Играта.
3. Всеки желаещ следва да попълни четливо своите данни в талон за участие, който ще му бъде предоставен от служител на ОРГАНИЗАТОРА.
4. Участниците следва да се съгласят изрично с настоящите Условия като поставят отметка в съответното поле на талона за участие.
5. Талоните за участие съдържат поле за името на Участника и информация за контакт с него, както и поле за удостоверяване на запознаването с настоящите Условия, които са публикувани и на сайта на дружеството - [www.muzeiko.bg](http://www.muzeiko.bg) и възможност за абониране за бюлетина на Детски научен център „Музейко“.
6. Участници не могат да бъдат служителите на Организатора и неговите партньори, които пряко или косвено са свързани с мероприятието „Музейко в парка“.
7. Участието в играта не е обвързано с покупка на стока или услуга.
8. **ОПИСАНИЕ НАГРАДИТЕ**
9. Наградите за томболата са осигурени и предоставени от Организатора и са предназначени за деца на участниците в томболата, които са на възраст от 7 до 12 години (от 1 до 4 клас).
10. Наградите за всяко от двете мероприятия са:

* **Първа награда – 1 бр. Участие на дете в „Музейко – Лятна академия 2019“ и Спортна занималня за период от пет последователни дни (от понеделник до петък);**
* **Втора награда – 3 бр. 50% отстъпка за Участие на дете в „Музейко – Лятна академия 2019“ и Спортна занималня за период от пет последователни дни (от понеделник до петък);**
* **Трета награда – 15 плюшени играчки Музейко;**

1. Периодите, през които може да се ползват Първа и Втора награда са фиксирани в пет последователни дни и са предварително определени в **Програмата „Музейко – Лятна академия 2019“**, както следва:

* **от 8. до 12. юли 2019 г.,**
* **от 15. до 19. юли 2019 г.,**
* **от 22. до 26. юли 2019 г.,**
* **от 5. до 9. август 2019 г.,**
* **от 12. до 16. август 2019 г. и**
* **от 19. до 23. август 2019 г.;**

1. Наградата може да се преотстъпва на близки и роднини на спечелилия участник, които имат деца на подходяща за ползване на наградата възраст.
2. Периодите, през които се ползват Първа и Втора награда се съгласуват допълнително с ползвателя на наградата и се съобразяват с капацитета на съответната Програма.
3. „Лятна академия 2019“ и „Спортна занималня“ са две отделни програми на Детски научен център „Музейко“, но за целите на Играта с томбола „Музейко в парка 2019 г.“ могат да се използват само заедно в един същи период от пет последователни дни.
4. **ПРОВЕЖДАНЕ НА ИГРАТА**
5. Талоните за участие ще бъдат събирани в прозрачна кутия на територията на съответното събитие;
6. В разпределянето на наградите участват всички Участници, които отговарят на Условията, предвидени в този документ, запознали са се с него и са дали съгласие за обработка на личните им данни във връзка с провеждане на томболата и предоставяне на наградата.
7. Един Участник може да спечели само една награда.
8. Тегленето на имената на печелившите участници ще се извърши в присъствието на представители на организатора и гости на събитието съответно:

* **на 29.06.2019 г. от 15:00 часа – в Борисовата градина и**
* **на 13.07.2019 г. от 15:00 часа Втората игра в Южния парк;**

1. Преди всяко теглене, водещият публично обявява за коя от наградите се отнася. Наградите се обявяват последователно от Трета към Първа награда;
2. За тегленето на наградите се съставя протокол, в който се посочват имената и данните за контакт на печелившите участници. Протоколът се подписва от представители на организатора.
3. Организаторът си запазва правото да избере нов печеливш, в случай, че спечелилия участник не отговаря или е нарушил е някое от изискванията, посочени в Условията, откаже се от наградата или няма възможност да я използва.
4. **ПРЕДЯВЯВАНЕ И ИЗПОЛЗВАНЕ НА НАГРАДИТЕ**
5. Спечелилите участници ще бъдат уведомени за наградата чрез изпращане на e-mail или чрез телефонно обаждане на посочените от него адрес и телефон за връзка в талона за регистрация. Уведомяването ще се извърши в 3-дневен срок от тегленето на имената на печелившите участници. Имената на всички печеливши участници ще бъдат обявявани на страницата на Музейко.
6. Не се допуска предоставяне на паричната равностойност на наградата.
7. **УПРАЖНЯВАНЕ НА ПРАВаТА, свързани с наградите**
8. Участник, спечелил Трета награда следва да я получи веднага на мястото на провеждане на мероприятието „Музейко в Парка 2019 г.“.
9. Организаторът не предоставя трета награда след приключване на мероприятието.
10. Участник, спечелил Първа или Втора награда, може да я получи и на територията на Музейко в 10-дневен срок от уведомлението, след представяне на документ за самоличност, попълване на съответния формуляр за участие в програмите **„Музейко – Лятна академия 2019 г.“ и „Спортна занималня“,** при условие, че се запознае и приеме Общите условия за провеждането им.
11. Спечелилите участници, които са се явили в офиса на Детски научен център Музейко в срок и са се легитимирали съгласно посочените по-горе правила ще получат наградите си.
12. В случай че до 30.07.2019 г. спечелил участник не се е явил или не се е свързал обратно по телефон или по друг начин с Организатора, той губи правата си върху наградата.
13. За получаване и разпределение на наградите се съставя окончателен протокол, който се подписва от представители на организатора.

# Отсъствие на парични алтернативи

1. Не се допуска замяната на спечелените награди срещу стойността им в пари.

# Прекратяване на ИГРАта

1. Организаторът може да прекрати Играта по всяко време, ако настъпят форсмажорни обстоятелства, при нарушаване на настоящите Условия или при започване на проверка от компетентен орган. В тези случаи Организаторът не дължи обезщетение и уведомление на участниците.

# ОТГОВОРНОСТ

1. Организаторът не носи отговорност за евентуално причинени на Участниците в Играта вреди във връзка с участието им в Играта, освен ако тези вреди са причинени от Организатора умишлено или при проявена груба небрежност.
2. Организаторът не отговаря и не може да бъде привлечен като страна по съдебни дела, свързани с невъзможност за ползване на наградата, настъпила поради независещи от Организатора причини, включително, но не само, настъпила повреда на наградата.
3. Организаторът не се задължава да води кореспонденция за непечеливши претенции, които възникват след раздаване на наградите.

# ЛИЧНИ ДАННИ

1. С приемането на настоящите Условия, Участниците гарантират за верността на предоставените от тях в талона за участие лични данни. Не се допуска Участник да предоставя данни, отнасящи се до трето лице/лица, освен в случаите изрично предвидени в тези Условия. В тези случаи Участникът декларира, че предоставяните лични данни са верни, че има предварителното съгласие на съответното/ите лице/а за разкриването им и носи пълната отговорност за разкриването и предоставянето на тези данни.
2. Организаторът се задължава да обработва личните данни, предоставени от Участниците в Играта в съответствие с изискванията на Закона за защита на личните данни и единствено с цел и по повод провеждане на Играта.
3. С приемането на настоящите Условия, Участникът дава своето изрично съгласие, името и образът му да бъдат публично оповестени във връзка с проведената Игра. Организаторът не дължи заплащане на възнаграждение за това.
4. Във връзка с обработването на лични данни, отнасящи се до Участниците, последните имат всички права съгласно приложимото законодателство, подробно описани в Уведомлението във връзка с личните данни на „Музейко“ ЕООД. Съдържанието на то Уведомление е общо достъпно на интернет страницата на Дружеството, както и на касите в Детски научен център „Музейко“ в гр. София.
5. Организаторът може да обработва личните данни на Участниците и за целите на изпълнение на законовите му задължения, както и за целите на защита на законните му права и интереси или тези на свързани с него лица или на други Участници.

# Други УСЛОВИЯ

1. С регистрацията си за участие в Играта Участникът се задължава да спазва настоящите Условия.
2. Освен ако не е предвидено друго в Условията, Участниците поемат всички разходи, които са възникнали поради участието им в Играта, включително, но не само разходи за евентуална доставка на наградата и други.
3. Условията ще бъдат достъпни за целия период на Играта на следния интернет адрес: [www.muzeiko.bg](http://www.muzeiko.bg), както и в близост до кутиите, предназначени за Играта, а извлечение от тях се отпечатва на талона за участие.
4. Всички материали, включително съдържания, уеб дизайн, търговски марки, лога, снимки, изображения, текст, графики и други материали, които представляват част от Играта, са предмет на права на интелектуална собственост, които принадлежат на Организатора или на съответно указаното лице, което е предоставило право на използване на Организатора и същите не могат да бъдат използвани в нарушение на приложимия закон. Използването на тези материали от трети лица е позволено само в съответствие със законодателството на Република България и с предварителното съгласие на Организатора.
5. В случаите, неуредени в настоящите Условия се прилагат разпоредбите на действащото българско законодателство.
6. Настоящите Условия влизат в сила от датата на публикуването им на интернета страницата на Музейко и са в сила до съставянето на окончателен протокол за ползването и разпределението на наградите.